# Eesti Rahva Muuseum

# Küsimusleht nr. 213

# Väliseestlased 1955-2000

**Armas eestlane!**

Eesti Rahva Muuseum kogub andmeid välis­eestlaste ajaloo, eluolu ja kultuuri kohta. Käesolev küsimustik hõlmab aastaid 1955–2000 ning on järg küsimuslehele nr 203 “Põgenemine kodu­maalt. Esimene aastakümme paguluses”, millega kogusime andmeid Eestist Läände põgenenud eestlastelt. Käesolevale küsimuslehele saavad vastata ka väljaspool Eestit sündinud eestlased. Kuna väliseestlaste ajalugu on osa eesti rahva ajaloost, siis pöördub muuseum Teie poole pal­vega, et sellele küsimuslehele vastaksid võima­likult paljud. Muuseum on tänulik iga kaastöö, ka väikese eest. Väärtuslikud on Teie isiklikud mä­lestused ja hinnangud. Kuna küsimustik haarab laia ajavahemikku, siis vastustes oleme huvitatud aja (esemete valmistamine, kombestik, kultuuri- ja poliitikasündmused jm) äramärkimisest. Soo­vitav on osutada tähelepanu aastakümnete jooksul toimunud muutustele. Lisaks küsitule on kõik muud sellekohased andmed teretulnud. Kui Te mõnele küsimusele vastata ei soovi, võite jätta sellele vastamata. Aines on mõeldud teaduslikuks uurimistööks. Soovi korral on anonüümsus taga­tud.

**Vastaja isikuandmed**

1. Ees- ja perekonnanimi.

2. Sünnikoht ja -aeg.

3. Praegune elukoht.

4. Haridus.

**Keskkond**

5. Kas peale praeguse elukoha on Teil olnud ka teisi elukohti. Kus? Millal Te seal elasite?

6. Palun kirjeldage keskkonda, kus Te elasite. Mis rah­vusest inimesed seal elasid? Kas oli ka eestlasi? Kas ja kuidas Te eestlastega suht­le­site (külaskäigud jms)? Kas ja kuidas suhtle­site kaugemal elavate eestlas­tega? Kas külas­ta­site ka teistes riikides elavaid eestlasi? Kus? Millal? Mis eesmärgiga?

7. Nimetage töökohad, kus Te ole­­te töötanud. Mis ameteid olete pidanud?

8. Kuidas suhtuti Teie asukohamaal (koolis, tööl jm) eestlastesse? Kas suhtumine aasta­kümne­tega muutus?

**Kodu ja pere**

 9. Missugune oli Teie korter (elumaja)?

10. Kus asus Teie eluase? Missugune oli selle ümbrus? Kes olid naabrid?

11. Missugune oli Teie kodu sisustus?

12. Kes kuulusid Teie perre? Kellega elasite koos?

13. Kas ja missuguseid esemeid valmistati kodus? Kes neid tegi? Kas Teie peres oli eesti­pära­seid ese­meid? Missuguseid?

14. Missugused olid Teie pere rõivad? Kuidas need hangiti? Kes õmbles? Kas Teie peres oli eesti rahvarõivaid? Missuguseid? Kes need õmbles? Kes neid kandis? Millal?

15. Missugune oli Teie pere toit? Kas ja millal sõi­te eestipäraseid toite? Mida?

16. Milliseid tähtpäevi Teie peres tähistati? Kui­das? Missugused olid muutused selles vallas ning mis võis olla nende põhjuseks (pere koos­seis, tutvusring, piirkondlikud tavad jms mõjustajad)? Mis­sugused kohalike elanike kombed muutusid traditsi­ooni­listeks ka eest­lastel?

17. Mida tegite jõulude ajal? Missugune oli kuusk, kuidas see ehitud oli? Kas ja kuidas tehti kingitusi? Missugused olid jõulutoidud? Mis laule laulsite? Mida tegite vana-aasta­õhtul? Kas õnne?

18. Kuidas tähistasite Eesti Vabariigi aastapäeva?

19. Kellega eestlased abiellusid? Kuidas peeti pulmi? Missugused olid noorpaari rõivad? Mis­sugused olid pulmakombed?

20. Kirjeldage eestlaste matuseid. Kuhu eestlased maeti? Missugused olid kalmistud? Kuidas kalmusid hooldati? Kuidas kohaneti kohalike matuste ja lahkunute mälestamise tavadega?

21. Missuguseid laule, ja mis puhkudel laulsid eestlased? Kas ja missuguseid laule lauldi asukohamaa keeles? Kas oli välismaal loodud eestikeelseid laule? Kui teate nende sõnu, pan­ge need palun kirja.

22. Kuivõrd oli tavaks meenutada seiku kunagise kodu ja pere traditsioonidest minevikus, paja­tada huvitavatest elujuhtumitest, juhin­duda esi­vanemate tõekspidamistest, kasutada neilt kuuldud vanasõnu jm ütlusi, jne?

23. Kas oli kombeid, mis olid omased ainult Teie perele? Missugused?

24. Kas ja kuidas püüti peres eestlust (oma iden­titeeti) säilitada? Kuivõrd peeti seda silmas laste kasvatamisel?

**Kool. Skautlus**

**Seltsielu. Kultuur. Poliitika**

31. Kas võtsite osa mõne eesti organisatsiooni tegevusest (selts, ühing, korporatsioon vm)? Mida selles organisatsioonis tegite? Kes oli selle organisatsiooni eesotsas?

32. Kas laulsite kooris? Millises? Mis laule laulsite? Kes oli selle koori juht? Kus esi­nesite?

33. Kas tantsisite rahvatantsurühmas? Kes juhatas rahvatantsurühma? Kus esinesite?

41. Kuidas suhtusid Teie asukohamaa inimesed Eesti iseseisvumisesse?

**Usuelu**

42. Kas olite eesti kirikukoguduses? Kus peeti jumalateenistusi? Kes oli õpetaja (preester)? Millal käisite kirikus?

43. Kui olite vabakoguduses, siis missugune oli selle tegevus?

**Sidemed kodumaaga**

44. Millal algas kirjavahetus kodumaal elavate inimestega? Kellega? Kes alustas? Missugu­sed olid ettevaatusabinõud?

45. Kas saatsite kodumaale pakke? Kellele? Mil­lal? Mida? Kas pakid jõudsid kohale?

46. Kas kodumaalt saadeti Teile pakke? Kes saa­tis? Millal? Mida?

47. Millal külastasite esmakordselt pärast põge­nemist kodumaad? Kui külastasite okupee­ritud kodumaad, siis kuidas käitusid Teiega okupatsioonivõimu ametnikud?

48. Millise mulje jättis Teile kodumaa esimesel külaskäigul? Kus Te Eestis käisite, keda külas­tasite? Kirjeldage kohtumisi sugulaste ja tutta­vatega.

49. Kas olete kodumaad ka hiljem külastanud? Milliseid muutusi tähele panite?

50. Kas Teil on kodumaalt külas käidud? Kes? Millal?

**Hinnangud. Muutused**

51. Kuidas hindate eestlaste rahvuspoliitilist ja kultuurilist tegevust paguluses?

52. Missugused muutused on toimunud välis­eestlaste elus (majandus, kultuur, eluolu, keel) aastakümnete jooksul?

53. Kui olete abielus, siis mis rahvusest on Teie abi­­kaasa? Kui ta ei ole eestlane, siis kas ja kui palju ta eesti keelt oskab? Kui Teil on lap­sed, siis mis aastal on nad sündinud, kus elavad ja kuipalju oskavad eesti keelt? Kui Teil on lapselapsi, siis kus nad elavad ja kui­das oskavad eesti keelt?

54. Missugune on üldse Teie asukohamaal väljas­pool Eestit sündinud eestlaste järel­tulijate suhtumine eesti kultuuri ja Eestisse? Kas nad peavad ennast eestlaseks? Iseloomus­tage eest­laste järeltulijate keeleoskust ja suh­tumist eestlusesse põlvkonniti? Soovi korral tooge konkreetseid näiteid.

55. Mis olid põhilised tegurid (mõjustajad), mis aitasid eestlusel paguluses säilida?

56. Mis mõjustasid eestlaste ja nende järeltulijate assimileerumist (eesti identiteedi kadumist) asukohamaa rahva hulka?

**Fotod. Esemed**

57. Muuseum kogub ka fotosid ja esemeid välis­eestluse tekkimisest tänapäevani. Fotode taga­küljele on vaja hariliku pliiatsiga kirju­tada: a) mis või kes on fotol (mida üksik­asja­liku­malt, seda parem); b) kus ja millal on foto pil­dis­tatud; c) kui teate pildis­tajat, siis märkige ka tema nimi. Esemeid ko­gu­me valiku­liselt. Kui teil on esemeid, mida loete väliseestluse seisukohalt oluliseks ja soovite muuseumile annetada, võtke palun ühendust muuseumi peavara­hoidjaga (Riina Reinvelt, tel: 372 7 421 183, e-post: riina@erm.ee, aadress: Veski 32, Tartu). Peavarahoidja käest saate teada, kas esemed pakuvad muuseumile huvi. Eseme kohta on vaja märkida nimetus (ka kohalik), valmistaja, valmistamisaeg ja -koht. Kindlasti on vaja märkida, kes eset kasutas ning kus, kuidas ja millal seda on kasutatud. Samuti palun teatada videomaterjali ja helilindistuste muuseumile üleandmise soovist ja tingi­mustest.

November 2002

Edgar Saar